વધી રહેલા વાયુ પ્રદૂષણના કારણે પોલીસ કર્મચારીઓની ત‌િબયત બગડે નહીં અને તેમના શરીરમાં રોગ ઘર ના કરી જાય તે માટે એનઆઇડીએ ડિઝાઇન કરેલાં પાંચ હજાર સ્પેશિયલ માસ્ક ટેક્સટાઇલ રિસર્ચ અસોસિયેશન (ATIRA)એ પોલીસને આપ્યાં છે, જોકે આજે શહેરના કોઇ પણ ટ્રાફિક જંક્શન પર પોલીસના કર્મચારીઓના મોઢા પર માસ્ક દેખાતાં નથી. દસ દિવસ પહેલાં પાંચ હજાર માસ્ક પોલીસ વિભાગને આપવામાં આવ્યાં હતાં, જેનું વિતરણ પર ટ્રાફિકમાં ફરજ બજાવતા તમામ પોલીસ કર્મચારીઓને થઇ ગયું છે.